**Referat fra møte i fylkesbiblioteksjefkollegiet 25. – 26.oktober 2018**

**Dag 1, torsdag 25.10.:**

**Tilstede:** Ruth Ørnholt (Hordaland), Trond Minken (Buskerud), Birgit Larsen (Troms), Hildegunn Hestnes (Trøndelag), Tone Nyseter (Oppland), Anne Berit Brandvold (Østfold), Marit Fidje (Aust-Agder, Roger Dyrøy (Vest-Agder), Siri Ingvaldsen (Sogn og Fjordane), Anette Koch (Møre og Romsdal), Britt Ellingsdalen (Rogaland), Kjell Nilsen (Nordland), Mette Gjerdrum (Vestfold og Telemark), Cathrine Undhjem (Akershus).

|  |  |
| --- | --- |
| **Velkommen og presentasjon av deltakerne.**  **Merknader til programmet og valg av referent.** - Referent Cathrine Undhjem. - Saker til eventuelt: Lesersørvis og samarbeid framover ble meldt inn fra Akershus (tidligere meldt som sak fra Heidi Hovemoen).  **Referat fra møtet i Oslo 5. – 6. september 2017** - Des 2017 – arbeidsgruppe med Sigbjørn Hernes skulle se på kartlegging av fjernlån. Er det kommet noen resultater? – Ruth følger opp.  **Arbeidet i AU siden oktober 2017 ved Ruth:**  - Vara er med på de fleste møter i AU. Heidi Hovemoen gikk ut av AU 1.8. 2018.  - Fire referat er sendt fra AU i perioden. - AU har mye arbeid i forkant av fylkesbiblioteksjefkollegiemøtene. - Referat fra møtene bli sendt ut til bibliotek i fylkene av det enkelte fylkesbibliotek (praktiseres av de fleste). - Videreutdanningsstudiet Barn og medier ved OsloMet. Ruth og Birgit er med i styringsgruppa fra AU. - AU bruker epost i kommunikasjon ikke sosiale medier som Facebook osv. - Enighet i kollegiet at det er nyttig å møtes fysisk - Referat fra fylkesbiblioteksjefskollegiemøter og dialogmøter bør legges ut på vår hjemmeside, <http://fylkesbiblioteket.no/>. **Britt Ellingsdal tar ansvar for dette.** - På spørsmål fra Anette (M og R) om AU savner innspill og svar på det de sender kollegiet, svarer AU at ingen respons oppfattes som aksept. Når de ber om svar får de det. - Kollegiet må spille inn saker de ønsker skal tas opp. - Tone (Oppland) ga AU tilbakemelding på at de gjør en god jobb.  **Referat fra møtet i strategisk råd 23.10. ved Birgit og Ruth:** (Referat fra dette møte er sendt ut 13.11.)   * Nasjonalbibliotekaren presenterte resultater, oppsummerte og snakket om veien videre for bibliotekstrategien. Aslak hadde mye av samme presentasjon på bibliotekleder-konferansen 24.10. * Eksisterende strategisk råd følger nåværende strategi. Nytt råd dannes når ny strategi er på plass. Kollegiet har en klar forventning om plass i det nye rådet. God faglig spredning i nåværende råd. * Usikkert når Kulturmeldingen kommer. Det snakkes om ganske snart eller i slutten av november. * Kulturministeren har bestilt en ny bibliotekstrategi, som skal være ferdig i mai 2019. Det er Kulturdepartementet som skal skrive den. Jannicke C. Wold Rød og Hilde Høgås fra NB skal bidra i skriving av strategien. Kulturdepartementet kommer til å arrangere en innspillkonferanse i januar 2019. Mange av innspillene til Kulturmeldinga vil sannsynligvis bli hentet fram igjen da. * Følgende ble tatt opp på møtet angående ny bibliotekstrategi: Infrastruktur, frie midler til prosjekt, e-lydbøker, i hvilken grad skal bibliotekene være borgerserviceinst. osv. Kulturministeren er veldig opptatt av skolebibliotek., og i ny strategi skal være en felles strategi for folke-, skole og fagbibliotek * Det vil bli et eksternt firma som evaluerer nåværende strategi, Advicia. Kollegiet invitert til å komme med innspill. Det skal gjennomføres en brukerundersøkelse, og dybdeintervju med noen utvalgte. Det er også mulig at det vil komme en spørreundersøkelse på NBs hjemmeside (bibliotekutvikling.no). Tilbakemeldinger til nåværende strategi: [jfr@omg.no](mailto:jfr@omg.no) * I forbindelse med ny strategi ønsker Kulturdepartementet en referansegruppe. * Formidlingsdirektør i NB er ansatt. * NB skal undervise i bruk av digitale kilder. * I ny lov om pliktavlevering blir NBs materiale nå tilgjengelig via lisenser i folkebibliotek og UH-sektor. Godt mottatt av kollegiet. * Bokåret 2019: Svar på søknader skal være klart 1. desember. * Andre prosjekter: 10 millioner til barnefattigdomsprosjekt. Utvalgte kommuner fikk anledning til å søke, <https://bibliotekutvikling.no/nyheter/bibliotek-far-10-millioner-til-a-bekjempe-barnefattigdom/> * Vanlige prosjektmidler utlyses i januar 2019 (utviklingsmidler). | |
| Det kom mange innspill til problemstillinger for markeringen. Trond har ansvar for arrangementet og bruker AU som styringsgruppe. | |
| **Orienteringer om prosjekt og større tiltak som angår alle eller mange fylker.**  Mange av prosjektene vil være naturlig å følge opp i den strategiske diskusjonen fredag.  **Alle sender sine bidrag til referenten.** | |
| ***Barnebibliotekstudiet – Hildegunn Hestnes Trøndelag*** Status: Det 20 søkere til 30 plasser, og alle fylkesbibliotekene oppfordres til å ta en runde til med informasjon om studiet ut til folkebibliotekene. Vi har mange nok til å starte, men vil jo gjerne fylle alle plassene. Frist for å søke er 23. november. Her er fordelingen mellom fylkene så langt: | |
| ***Sommerles – Vestfold/Finnmark ved Mette Gjerdrum:***   * Økt oppslutning fra 2017 (+-60 000) til 2018 (0ver 105 000) * 45% gutter * Nyeste fylker med i 2018: Oslo og Agderfylkene (og Troms) * Samarbeidavtalemellom fylkesbibliotekene gjeldende drift og utvikling av følgende års kampanjer: * Vestfold alene i 2014-2016 * Vestfold og Telemark i 2017 * Telemark og Finnmark 2018 * Finnmark og Østfold 2019…etc. * BS Eurobib er samarbeidspartner videre –gode erfaringer fra 2018! * Altom.sommerles.no: en ressursside som er tilgjengelig hele året. | |
| ***Hvordan er livet etter Webløft? Trond Minken, Buskerud***  Etter prosjektslutt:   * Er nettsidene flyttet fra felles Webløftserver, og ansvaret er fordelt til de respektive fylkesbibliotekene. Flyttingen forløp uten problemer * Webløft-konferanse ble avholdt våren 2018 i forbindelse med Bibliotekmøtet i Sandefjord.   Organisatorisk:   * De ansvarlige i fylkesbibliotekene i kommende Viken region holder fellesmøter for å samkjøre utviklingen av Webløft der. * Communityet rundt Webløft har to Facebookgrupper som basis for intern kommunikasjon. Den ene gruppen er for alle brukere av Webløft (pr 23.10 242 medlemmer), hvor problemer kan tas opp og løses i fellesskap. Det bør også kunne fungere som et sted hvor folk deler tips og triks man kommer over. * Den andre gruppen er for Webløftansvarlige i fylkene, og er ment å fylle behovet for diskusjoner på overordnet plan. * Ulempen med Facebook-gruppene, og da særlig den hvor alle bibliotek kan delta, er at diskusjonene og trådene kan være vanskelig å finne og følge opp etter hvert som nye kommer til. Vi ser derfor etter andre muligheter for et allment forum for daglig Webløftdiskusjon. Den nye plattformen til Bibliotekutvikling.no kan være et slikt sted. Vi har fått en prøvebruker og tester den løsningen nå. * Facebook-gruppen for fylkeskontaktene sliter litt med lav aktivitet så der må det kanskje tas noen grep for å stimulere aktiviteten, eventuelt også vurdere om det kan være hensiktsmessig å få til noe møtevirksomhet, enten fysisk eller digitalt.   Tiltaksplan:   * På bakgrunn av midler som fortsatt er igjen etter prosjektet har vi førhørt oss med de deltagende bibliotek om hva de ønsker at vi skal bruke pengene på. Svarene fra brukermiljøet fortalte oss at vi setter inn et arbeid med å lage en ny plugin for både åpningstider og kalenderfunksjon. | |
| ***Bruk & Del – innovasjonsspredning – Tone Nyseter, Oppland***(Bruk & del) Biblioteket som samskaper, <https://www.oppland.no/fagomrader/fylkesbiblioteket/fylkesbiblioteket-nyheter/biblioteket-som-samskaper.91255.aspx>  ***Granitol – Oppland/Hedmark – Tone Nyseter, Oppland***  Granitol vol. 2, <https://www.oppland.no/fagomrader/fylkesbiblioteket/granitol-vol-2/> | |
| ***Lettare litteraturnett – Sogn og Fjordane/Nordland – Kjell Nilsen, Nordland***  Sjølve utviklingsdelen, fase 1, som var leia av Sogn og Fjordane, er avslutta. Nordland har overteke drifta på vegner av Nordland og Sogn og Fjordane. Nordland har prosjektleiaransvaret for fase 2, der vekta er på å vidareutvikle funksjonalitet. | |
| ***E-læring – Buskerud/Vestfold/Akershus – Trond Minken, Buskerud***  Gjort så langt: Prosjektgruppa har gjennomført nettkurset PISA X-kurs på OsloMet (prosjektmål 3.2). Spørreundersøkelse om e-læring til alle fylkesbibliotek gjennomført. Erfaringer med og behov for nettkurs er kartlagt (prosjektmål 1.1 og 1.2). Prosjektleder har hatt møter med Nasjonalbiblioteket, Deichman og Det flerspråklige bibliotek for å høre om deres arbeid med nettkurs.  Nettsted:Nettkursene kommer til å ligge på nye bibliotektuvikling.no (prosjektmål 2.1). Selve nettstedet vil bli lansert i forbindelse med åpning av søknadsportalen til Bokåret 2019.   Plattform:I prosessen har det åpnet seg flere muligheter for programvare: Moodle, som opprinnelig angitt; innebygget, nyutviklet funksjonalitet på bibliotekutvikling.no eller en wordpress-plugin integrert på nettstedet. Det er viktig for prosjektet å ta et godt forankret og strategisk valg på dette området.    Innhold: Produksjon av nettkurs (prosjektmål 3.1) vil skje uavhengig av dette prosjektet. 23 offentlige ting er et ferdig kurs, Akershus fylkesbibliotek produserer Sjangerskolen og Buskerud fylkesbibliotek lager Webløft-skolen. Videre vurderer Bibliotekarforbundet å produsere et kurs for tillitsvalgte. Disse kursene skal legges på valgt plattform i høst og testes rundt om i fylkene til våren. Det arbeides for å sikre at de store aktørene på sikt bidrar med innhold på valgt plattform: Nasjonalbiblioteket (Det flerspråklige bibliotek, Bokhylla, ny pliktavleveringslov osv.).  Deichman har produsert nettkurs til intern bruk og er akkurat i en vurderingsfase når det gjelder valg av plattform. | |
|  | |
| ***Felles litteraturstrategi i Nord-Norge – Nordland/Troms/Finnmark – Birgit Larsen, Troms***  Nærmere informasjon om prosess, innhold og gjennomføring kan fås fra de nordnorske fylkesbibliotekene. | |
| ***Felles biblioteksystem og felles innkjøp av metadata*** *– Britt Ellingsdalen, Rogaland* Rogaland jobber med å legge et felles innkjøp av nytt biblioteksystem ut på anbud.  Bakgrunnen er de fire storbybibliotekene Stavanger, Bergen, Trondheim og Kristiansands felles innkjøp av biblioteksystem våren 2018. Rogaland bygger videre på storbybibliotekenes kravspesifikasjon, med felles metadatabrønn (bokbase/katalog) som et grunnleggende krav.  Felles metadatabrønn vil bestå av to hovedkomponenter: Nasjonalbibliotekets leveranse av metadata, og en «dugnadsbase» med alt det som ikke ligger i NB-leveransen. Rogaland anser felles metadatabrønn som en opplagt kandidat for nasjonalt eierskap og administrasjon, på lik linje med nasjonalt lånerregister, og vil be om et møte med Nasjonalbiblioteket for å diskutere dette.  Rogaland fikk mandat fra fylkesbiblioteksjefene til å snakke med NB om hvilken rolle de kan spille i forhold til felles biblioteksystem.  cid:image001.jpg@01D47FE6.94907DD0 | |
| ***Bokdatabasen og fakturering – Sogn og Fjordane, Siri Ingvaldsen:***  Problemet med uoversiktlige fakturaer fra Bokdatabasen ble tatt opp i dialogmøtet med NB 4. september. Mange av fylkene opplevde at det har vært for dårlig budsjettkontroll når det gjelder kjøp av e-bøker. Dette ble tatt opp i brukermøtet med Bokdatabasen i september, og situasjonen har bedret seg noe. Fylkesbiblioteksjefkollegiet foretar seg derfor ikke noe mer i denne saken nå. | |
| **Andre innspill til orienteringer?** | |
| **Dag 2, fredag 26.10.:**  **Tilstede:** Ruth Ørnholt (Hordaland), Trond Minken (Buskerud), Birgit Larsen (Troms), Hildegunn Hestnes (Trøndelag), Tone Nyseter (Oppland), Anne Berit Brandvold (Østfold), Marit Fidje (Aust-Agder, Roger Dyrøy (Vest-Agder), Siri Ingvaldsen (Sogn og Fjordane), Anette Koch (Møre og Romsdal), Britt Ellingsdalen (Rogaland), Kjell Nilsen (Nordland), Mette Gjerdrum (Vestfold og Telemark), Cathrine Undhjem (Akershus)  **Hans A. Vigen – ny adm. direktør i Biblioteksentralen orienterte.**   * Informerte om strategiprosess som er gjennomført i styret. * BS – fra leverandør til innovatør. * BS – fra å jobbe alene til å samarbeide mer. * BS – fra bredde til kvalitet. * Det BS gjør skal de være skikkelig gode på. * Inspirert av Danmark. * Ny ansatt for Kjartan Vevle er Elise Conradi fra NB. * NB og fylkesbibliotekene er BS sine beste premissgivere. * Hva ønsker fylkesbibliotekene fra BS? * Trond spilte inn at BS bør bygge tjenestene sine på shared data. * BS ønsker oss som gode samarbeidspartnere – med gode prosesser. * BS ønsker å søke utviklingsmidler fra NB sammen med fylkesbibliotek. * Elydbøker – 20 % av innkjøpspris på klikk. | |
| **Strategiarbeid:**  - Hva er fylkenes framtidige bibliotekoppdrag? - Trekker vi i samme retning når det gjelder fylkesbibliotekenes framtidig bibliotekoppdrag?  **Runde rundt bordet med korte orienteringer med status for sammenslåing og fylkesbibliotekenes sin plass i en ny organisasjon:**  **Rogaland:**   * Organisert i Kultur (med kulturarv og DKS). * Britt er fagkoordinator. Har ikke formelt budsjettansvar eller personalansvar. * 2 ansatte, blir 3 neste år.   **Agder:**   * Vest Agder fylkesbibliotek har 3,5 årsverk, der 0.5 årsverk er ei dedikert stilling med ansvar for biblioteka i VGS. * Aust-Agder bibliotek og kulturformidling(AAbk): 3,65 årsverk på bibliotek (4,65 ved full bemanning). * AAbk har til sammen 12 ansatte som har oppgaver innen bibliotekutvikling og kulturformidling. * Har jobbet med kartlegging av oppgaver. * Agder fylkeskommune har valgt matrisemodell der fylkesbibliotekene får hjemmehavn i Næring, kultur og kulturminnevern. * Om sammenslåing: Vet foreløpig lite, men organisasjonskartet blir helt nytt. Matrise. * Blir 4 pluss 4 bokser.   **Hordaland/ Sogn og Fjordane:** - Stor kartleggingsprosess.  - 8 ansatte i hver fylkeskommune. I Sogn og Fjordanee ligger fylkesbiblioteket i Næring og kultur , i Hordaland ligger det i Kultur og idrettsavdelinga. Det blir en ny avdeling som heter Kultur, idrett og inkludering.  - I høst mye planlegging. Føler seg med i prosessen. Det er antydet seksjoner.  **Møre og Romsdal:**   * Blir som før. Ønsket å slå seg sammen. * Del av kulturavdeling med kontor i Molde. Kulturavd. Har en stor portefølje. * Seksjonsleder i Molde. Fylkesbiblioteksjef i Ålesund. * Fylkesbiblioteket har 8 ansatte. Har personal og økonomiansvar.   **Akershus, Buskerud, Østfold – Viken:**   * **Akershus –** 15 personer. Er en enhet i seksjon Kultur i avdeling Kultur, frivillighet og folkehelse. Har personal- og økonomiansvar. * **Østfold** – 3 personer. I Østfold kulturutvikling. * **Buskerud –** 11 personer (2 permisjon). Ligger under regional utvikling. Har personal- og økonomiansvar. * Tverrfaglighet viktig for prosessen mot Viken. * Viken fylkesbibliotek vil rapportere direkte til direktør for Kultur. * Vet ikke hvor fylkesbiblioteket geografisk skal være ennå. Fylkesbiblioteksjef for Viken tilsettes i desember 2018.   **Nordland:**   * 20 personer med ansatte på bokbussen. * Mister bokbuss, Sametingets vedtak, 1-2 ansatte. * 10 % av budsjettet skal kuttes for Nordland fylkeskommune. * Kutter fjernlån. * Parlamentarisk system. Kultur, frivillighet og folkehelse. * Transportanskaffelse gikk ikke gjennom – ikke gjennomførbart.   **Trøndelag:**   * 16 ansatte (15 årsverk), 5 sitter i Steinkjer, resten i Trondheim. * Hadde noe ulike oppgaver før sammenslåing, ulikt når det gjaldt drift. Bokbuss i sør (mister nå støtte fra Sametinget), skolesett i sør, fjernlån satt ut til 5 større bibliotek i nord. * Avdeling for kultur og folkehelse, seksjon fylkesbiblioteket. * Staben skal ned 20 %. Får sannsynligvis ikke erstattet folk ved avgang. * Har arbeidsgrupper hvor alle deltar. 3 ganger fysiske møter i halvåret. Seksjonsmøte på skype hver uke. * Rindal kommune fra M & R innlemmet i Trøndelag. * Brukt mye tid på organisering av avtaler i oppstarten.   **Innlandet (Hedmark og Oppland):**   * Hedmark 4 ansatte, ikke personal/ økonomiansvar (offisielt). * Mye tid brukt på lokalisering. Skal til Gjøvik. * Resten av kultur skal til Lillehammer. * Oppland 9,5 årsverk. * 30 direktører kan søke på 6 stillinger.   **Troms:**   * Ingen prosess med Finnmark. * 8 personer på 4 geografiske lokasjoner (+ 1 på buss). * Fint med større fagmiljøer, men da må man gjøre noe med geografien. * Under Kultur, en av 5 avdelingsledere, har økonomi- og personalansvar. * Får en kommune fra Nordland.   **Diskusjon i plenum med fokus på følgende tema – Regionreformen:** | |
|  | |
|  |  | |
| * F | **- Framtidige oppgaver. Drift- og fellestjenester, kompetanse- og utviklingsarbeid. Enten/eller eller både og?** Ruth innledet: Hva skal fylkeskommunenes framtidige bibliotekoppdrag være? Fylkesbibliotekene er en framskutt del av fylkeskommunene. - Framtida kommer ikke bare – vi kan påvirke, være offensive. - Matt Finch (holdt workshop i forkant av biblioteklederkonferansen), opptatt av: Hva er bibliotekarens rolle? Matt Finch mener blant annet at vi må få Innovasjon Norge til å se bibliotekarenes rolle. Det er ikke nødvendigvis veien for alle, men det kan få oss til å løfte blikket. - - Hva er våre fellesnevnere? - Dyrke styrkene vi har, jobbe felles inn i reformen.  **Vi har Bibliotekloven, planer og budsjettdokumenter. Hva gjør vi:**   |  |  |  | | --- | --- | --- | | **Regionale oppgaver** | **Møter kurs (kompetanseheving)** | **Rådgiving** | | Fjernlån | Kurs | Kommuner | | Mobile tjenester | Seminarer | VGS | | Materialforvaltning | Konferanser | Grunnskoler | | Nettsider | Etter/ videreutdanning | Andre kulturinst. | | Transport | Verksteder |  | | Konsortium | Samarbeidsmøter |  | | Turneer |  |  | | Kampanjer |  |  |      |  |  | | --- | --- | | **Utvikling** | **Penger (virkemidler)** | | Prosjekt | Fylkeskommunale midler | | Mobilisering | NBs midler | |  | Kommunenes midler |   **Fra diskusjonen:** - Hva skal vi prioritere? Hva skal vi vektlegge framover? Støtteordninger til kommunene? - Vi har: Informative virkemidler - Juss og regionale planer - Kompetanse og personale. - Vi må ha en verdibasert diskusjon om hva vi skal gjøre. - Vi kan ikke **bare** spørre kommunene. Det er ikke sikkert de har alle svar. - Kommunene klarer seg i økende grad selv. - Demokrati, ytringsfrihet osv. Samfunnsoppdraget til bibliotekene. - Fylkesbibliotekene må ta samfunnsutviklertollen. - Glir fylkesbibliotekene fra hverandre? - Vi kan ikke drive regional bibliotekutvikling uten å snakke med/ ta med fagbibliotek. - Fylkesbibliotekene må være relevante for store og små kommuner. - Noe ulike oppfatninger i kollegiet rundt problematikken – enten/ eller, både/ og. Forhold til storbybibliotekene. Storbyproblematikken: Vi trenger storbyene som ressurs i fylkene og fylkeskommunen må være relevant for storbyene. Hvordan skal vi samhandle?  Birgit innledet:  Meld. St. 18 (2016–2017) Berekraftige byar og sterke distrikt, <https://www.regjeringen.no/no/dokumenter/meld.-st.-18-20162017/id2539348/> - Byer og land må sees i sammenheng. - Forpliktende avtaler bør tilstrebes.  - Oxford Research Norge utredning, «Kommunesektorens rolle i nasjonal kulturpolitikk», <https://oxfordresearch.no/projects/kommunesektorens-rolle-nasjonal-kulturpolitikk/>    «*Oppdraget skal kartlegge hva som er fylkeskommunenes nåværende handlingsrom på kulturfeltet og hvilke mulighetsrom regionreformen bringer med seg.»*  *«I det nye samspillet mellom stat, fylkeskommune og kommune vil særlig fylkeskommunene og kommunene jevnlig møtes i felles ambisjoner, prosjekter, satsninger og politiske handlingsplaner. Dette er møter som fordrer forpliktende avtaler. De nye regionenes strategiske planer vil få større gjennomslagskraft og betydning når de er utfyller og supplerer handlingsplaner i kommunesektoren, og motsatt.»,* <https://www.google.com/url?sa=t&rct=j&q=&esrc=s&source=web&cd=1&ved=2ahUKEwiE66rJ4oXfAhWhSxUIHaXMBngQFjAAegQIARAC&url=http%3A%2F%2Fwww.ks.no%2Fglobalassets%2Fvedlegg-til-hvert-fagomrader%2Futvikling%2Ffou%2Ffou-rapporter%2Fkommunesektorens-rolle-i-nasjonal-kulturpolitikk.pdf&usg=AOvVaw3SIKk7qlXaaf4lsI_kHIQj>  **Referenten dro på et annet møte her! Send til Cathrine så det som mangler kan fylles inn.**  Videre samarbeid mellom fylkene (Heikki)?  **Bibliotekene har en viktig rolle å spille når det gjelder kunnskap og integrering. Er plassering i bås med kultur for trang?** Hvordan spiller vi bibliotekene inn i fylkenes arbeid med kompetanse? Hvor hører vi hjemme organisatorisk?  Trond og Birgit innledet.  **Hvilke rolle ønsker vi i forhold til en nasjonal bibliotekstrategi?** Skal vi arbeide for felles infrastruktur (jf. orientering om felles katalog og felles biblioteksystem) og felles innkjøp av metadata (ekstrapakker). Britt innledet.  **Nasjonalbiblioteket:** Hvordan skal vi samarbeide med Nasjonalbiblioteket? Jf. møte med nasjonalbibliotekaren og fylkesdirektørene for kultur i april. Nasjonalbibliotekarens sa bl.a. at forskjellene mellom fylkesbibliotekene er så store at fylkene ikke vil makte forvalting av statlige utviklingsmidler og at ingen storbybiblioteker forholder seg til fylkesbibliotekene.  Hvilke strategi skal vi skal bruke for å møte disse holdningene? Hvordan kan vi kommuniserer det vi gjør til Nasjonalbiblioteket?  Tone innledet. | |
|  | **Eventuelt** Lesersørvis var meldt inn som sak, men vi rakk ikke å ta dette opp på møte. Akershus oppfordres til å ta problemstillingen opp i kollegiet. | |
| 1. 12 | **Valg av representanter til AU og valgkomite** ved leder av valgkomiteen Kjell Nilsen og AU  **Valg av representant til møte i Bibliotekparaplyen** 6.mars 2019 på Universitetsbiblioteket i Oslo. | |